b'\n_START_ARTICLE_\nBrett Bailey\n_START_SECTION_\nLiv\n_START_PARAGRAPH_\nBailiey har utdannelse i teater fra Dasarts Master of Theatre i Amsterdam]. Han har jobbet i hele S\xc3\xb8r-Afrika samt i Zimbabwe, Uganda, Haiti, Storbritannia og resten av Europa. Hans anerkjente ikonoklastiske dramaer, som utforsker dynamikken i den post-koloniale verdenen, inkluderer titler som  Big Dada, Ipi Zombi, iMumbo Jumbo og Orfeus. Han har gjort performance-installasjoner som Blood Diamonds: Terminal og Exhibit A: Deutsch Sudwestafrika. Han regisserte \xc3\xa5pningsshowet ved den fjerde verdenskonferansen for kunst og kultur i 2009, og fra 2006 til 2011 regisserte han \xc3\xa5pningsshowene for Harare International Festival of the Arts. Han har v\xc3\xa6rt kurator for Africa Centres Infecting the City siden 2008.\n_START_SECTION_\nVerker\n_START_PARAGRAPH_\nBaileys verker utforsker de mange lagene og det innviklede med det koloniale og post-koloniale Afrika._NEWLINE_Baileys tidlige verker, Ipi Zombi, iMumbo Jumbo og The Prophet, er gruppert sammen under tittelen \xc2\xabPlays of Miracle and Wonder\xc2\xbb (som ogs\xc3\xa5 er tittelen p\xc3\xa5 en bok om Baileys skuespill) og inkorporerer seremonier og sakramenter. Disse verkene er aggressive; Bailey bruker trommer, skrik, kniver og knust glass for \xc3\xa5 bryte ned publikums forsvar._NEWLINE_Ipi Zombi ble av forfatteren Zakes Mda sagt \xc3\xa5 v\xc3\xa6re \xc2\xabet genialt verk som viser vei til det nye s\xc3\xb8rafrikanske teateret.\xc2\xbb_NEWLINE_I verker som Orfeus tar Bailey et mykere spor og fremhever de blinde, glemte, knuste og stemmel\xc3\xb8se. I Orfeus blir publikum dratt inn i en afrikansk underverden. Orfeus, og andre verker, ser p\xc3\xa5 det post-koloniale og fremstiller en \xc2\xabr\xc3\xa5tnende, globalisert verden der ikke bare sjamanistiske ritualer, men ogs\xc3\xa5 r\xc3\xb8rende musikk skaper en helt unik, afrikansk atmosf\xc3\xa6re.\xc2\xbb_NEWLINE_Etter at det f\xc3\xb8rst ble fremf\xc3\xb8rt i Bern i Sveits i 2004, har House of The Holy Afro blitt satt opp gjentatte ganger i Europa og Australia og ogs\xc3\xa5 i S\xc3\xb8r-Afrika. Skuespiller og dragdiva Odidi Mfenyana spiller h\xc3\xb8yestepresten i et hellig hus, og leder forestillingen gjennom en urban kabaret som grenser til et \xc3\xa5ndelig ritual._NEWLINE_I medEia m\xc3\xa5tte publikum g\xc3\xa5 i stillhet i minst ti minutter f\xc3\xb8r forestillingen. Publikums f\xc3\xb8lelsesmessige og emosjonelle reise gjennom verkene ble fysisk manifestert i installasjonene Blood Diamonds: Terminal og Exhibit A: Deutsch Sudwestafrika. _NEWLINE_Exhibit A: Deutsch-S\xc3\xbcdwestafrika, satt i det etnologiske museet i Hofburg i Wien er en \xc2\xabmeditasjon over Europas m\xc3\xb8rke, rasistiske historie i forhold til Afrika\xc2\xbb._NEWLINE_Til den fjerde verdenskonferansen for kunst og kultur presenterte Bailey 3 Colours, en eng-gangs forestilling med flere ulike medier. Han samarbeidet med den prisvinnende koreografen Gregory Maqoma og den kongolesiske musikeren Mapumba Cilombo. Stykket representerte kompleksiteten i interkuluturalisme, der Bailey \xc2\xabvalgte \xc3\xa5 portrettere ulike samfunn eller kulturer symbolsk som helligdommer. Udefinerbare som de er, er v\xc3\xa5re kulturer hellige for oss. I hjertet av hver av dem gl\xc3\xb8der en unik samling av dyrebare juveler; v\xc3\xa5re myter og historier, v\xc3\xa5r arv, v\xc3\xa5re verdier og sosiale strukturer, v\xc3\xa5r kosmologi og v\xc3\xa5rt forhold til det ultimate.\xc2\xbb_NEWLINE_Bailey har v\xc3\xa6rt kurator for Infecting the City siden 2008. Det er n\xc3\xa5 Afrikas st\xc3\xb8rste festival for offentlig utsmykning og finner sted p\xc3\xa5 offentlige plasser i Cape Town i februar hvert \xc3\xa5r.'